Stavec za grafični besedilni izrezek

Modul
Vsebina
Kazalo 🔎︎

# Stavec za grafično oblikovanje besedila

Stavca lahko uporabljate, če želite ustvariti predmete grafično oblikovanega besedila.

## Ustvarjanje predmeta Stavca

1. Če na orodni vrstici Stavca ne vidite orodne vrstice Risba, izberite Pogled – Orodne vrstice in tam omogočite orodno vrstico.

2. V orodni vrstici Risba ali orodni vrstici Stavec kliknite ikono Stavec – galerija.

3. V pogovornem oknu Stavec – galerija izberite slog Stavca in kliknite V redu.

   Predmet Stavca je vstavljen v vaš dokument. Predmeti Stavca so liki po meri. Z uporabo orodne vrstice Nastavitve 3D lahko kadar koli preklopite pogled z 2D na 3D in nazaj.

4. Dvakrat kliknite predmet, da boste vnesli način urejanja besedila.

5. Zamenjajte privzeto besedilo Stavca z vašim besedilom.

6. Pritisnite ubežnico za izhod iz načina urejanja besedila.

## Urejanje predmeta Stavca

1. Kliknite predmet Stavca. Če je predmet Stavca postavljen v ozadje, med klikom držite pritisnjeno krmilko.

   Prikaže se orodna vrstica Stavec. Če ne vidite orodne vrstice Stavec, izberite Pogled – Orodne vrstice – Stavec.

2. Kliknite ikono v orodni vrstici Stavec.

   Na voljo imate naslednje ikone:

- Stavec – galerija – doda nov predmet Stavca

- Liki Stavca – uredi lik

- Stavec – enaka višina črk – spremeni višino znakov

- Stavec – poravnava – poravna besedilo

- Stavec – razmik med znaki – spremeni razmik med znaki in spodsekavanje

## Urejanje ostalih atributov Stavca

1. Kliknite predmet Stavca. Če je predmet Stavca postavljen v ozadje, med klikom držite pritisnjeno krmilko.

2. Izberite lastnosti iz orodne vrstice Lastnosti risanih predmetov. Spremenite lahko širino črte, barvo črte, barvo polnila, slog polnila, ipd.

Podobne teme

Orodna vrstica Stavec

Pogovorno okno Stavec (prejšnja različica)