Modul
Vsebina
Kazalo 🔎︎

# Odpiranje dokumentov

## Odpiranje obstoječega dokumenta

1. Naredite nekaj od naslednjega:

   Izberite Datoteka – Odpri.

Izberite Datoteka – Odpri oddaljeno datoteko.

Dolgo kliknite ikono Odpri v standardni vrstici in izberite Odpri oddaljeno datoteko na dnu seznama.

1. Izberite želeno datoteko in kliknite Odpri.

### Omejitev datotek za prikaz

Če želite omejiti prikaz datotek v pogovornem oknu Odpri na določeno vrsto, iz seznama izberite ustrezno Vrsto datoteke. Izberite Vse datoteke za prikaz vseh datotek.

### Položaj kazalke

Skoraj vsi dokumenti se odprejo s kazalko na začetku dokumenta.

Obstaja izjema, ko avtor dokument z besedilom v modulu Writer shrani in ponovno odpre: kazalka bo na istem mestu, kjer je bila, ko je bil dokument shranjen. To deluje le, če je avtor vnesel svoje ime v LibreOffice – NastavitveOrodja – Možnosti
– LibreOffice – Uporabniški podatki.

1. Pritisnite kombinacijo tipk dvigalka+F5, da postavite kazalko na nazadnje shranjen položaj.

## Odpiranje praznega dokumenta

Kliknite ikono Nov v standardni vrstici ali izberite Datoteka – Nov. Odprla se bo tista vrsta dokumenta, ki ste jo določili.

Če kliknete na puščico poleg ikone Nov, se odpre podmeni, v katerem lahko izberete drugo vrsto dokumenta.

## Sistemska pogovorna okna za datoteke ali pogovorna okna LibreOffice

Na večini operacijskih sistemov se lahko odločite, ali boste za upravljanje z datotekami uporabljali sistemska pogovorna okna ali pogovorna okna LibreOffice.

- Vrsto pogovornih oken Odpri/Shrani spremenite prek LibreOffice – NastavitveOrodja – Možnosti
  – LibreOffice – Splošno.

Pogovorna okna LibreOffice podpirajo prenos datotek z in na strežnik z uporabo varnih povezav https.

## Odpiranje datotek s spletnega strežnika

URL lahko vnesete v polje Ime datoteke pogovornih oken Odpri. URL se mora začeti z nizom file:/// ali ftp:// ali http://.

Če uporabljate pogovorna okna LibreOffice, lahko za varno povezavo uporabite predpono https:// in lahko dokument shranite tudi na spletni strežnik.

Ko odprete datoteko s pogovornim oknom sistema Windows, Windows odpre krajevno kopijo datoteke, ki se nahaja v predpomnilniku brskalnika Internet Explorer. Če uporabite pogovorna okna LibreOffice, se krajevna kopija datoteke nahaja v sistemski začasni mapi (temp).

Podobne teme

Datoteka – Odpri

Vrste datotek XML

Uporaba pisarniških paketov Microsoft Office in LibreOffice